Ѿсю́ду быва́етъ повинове́ніе чу́вствъ, ѿсю́ду трезвѣ́ніе ума̀, ѿсю́ду свирѣ̂пыя стра̂сти укроща́ются, дви̂жимыя въ тѣлесѝ, ѿсю́ду кро́тость помыслѡ́въ, ѿсю́ду свѣ̂тлая мы́сли движє́нія, ѿсю́ду тща́ніе къ бж҃е́ствєннымъ дѣлѡ́мъ добродѣ́тели, ѿсю́ду высѡ́кая разумѣ̂нія и тѡ́нкая, ѿсю́ду безмѣ̂рныя сле́зы, во вся́ко вре́мя быва́ющыя, и сме́рти па́мять, ѿсю́ду цѣлому́дріе ѻ́но чи́стое, соверше́ннѣ ѿстоя́щее ѿ вся́кагѡ мечта́нія искуша́ющагѡ мы́сль, ѿсю́ду быстрозрѣ́ніе, и ѻстрота̀ уразумѣ́нія дале́че су́щихъ, ѿсю́ду глубоча̂йшая та́инствєнная разумѣ̂нія, я̀же мы́сль постиза́етъ си́лою бж҃е́ственныхъ слове́съ, и вну́трєннѣйшая движє́нія быва̂ющая въ душѝ, и разли́чіе, и разсужде́ніе духѡ́въ ѿ ст҃ы́хъ си́лъ, и и́стинныхъ зрѣ́ній ѿ су́етныхъ мечта́ній